KISKŐRÖS VÁROS POLGÁRMESTERE
ELŐTERJESZTÉS
(a Képviselő-testület 2026. április 22–i ülésére)

TÁRGY: A 2026. ÉVI KÖLTSÉGVETÉS MÓDOSÍTÁSA

Az államháztartásról szóló 2011. évi CXCV. törvény (tov.: Áht.) 34. §-a alapján, tekintettel Kiskőrös Város 2026. évi költségvetéséről szóló 2/2026. (II.19.) önkormányzati rendeletének 13. §- ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja.
Rendezésre került a január és február hónapban kifizetett szociális ágazati összevont és kiegészítő szociális pótlék (10.773.662 Ft). 

A 2025. évi helyi iparűzési adóbevétel többlete alapján 2026. márciusában 3.957.374 Ft visszatérítés érkezett.
Az egyes köznevelési kérdésekkel összefüggő kormányrendeletek módosításáról, valamint a 2025. évi tanárbéremeléshez nyújtott kiegészítő juttatáshoz kapcsolódó kormányrendeletek módosításáról szóló 36/2026. (III. 5.) Korm. rendelet alapján 37 fő pedagógus kapott egyszeri bruttó 152.400 Ft/fő kiegészítő juttatást, a bevételi és a kiadási előirányzatok megemelésre kerültek.
Újabb 3 fő igényelte az otthontámogatást összesen 3.626.660 Ft értékben, kiadás és bevétel beépítésre került.

Kiskőrös Város 2026. évi költségvetési rendeletét 2026. év kezdetéig nem alkotta meg a képviselő-testület és az átmeneti gazdálkodásról rendeletet nem alkotott, de a polgármester jogosult volt a helyi önkormányzatot megillető bevételek beszedésére és az előző évi kiadási előirányzatokon belül a kiadások arányos teljesítésére (Áht.25.§ (3) bek.). Az így folytatott gazdálkodás esetére is igaz, hogy a költségvetési bevételek a költségvetési bevételi előirányzatokon felül is teljesíthetők. A kiadások időarányos (2026. január-február hónap) teljesítésének felülvizsgálata megtörtént (15-53/2026. ikt.szám) a 2025. évi eredeti és utolsó módosítás előirányzataihoz viszonyítottan, amely kiküldésre került az előterjesztéssel együtt.
Kiskőrös Város Önkormányzata 2025. évi pénzmaradványa nőtt a gépjárműadó-túlfizetés 2020. évi kincstári utalását követően a Túlfizetések főkönyvi számlán szereplő összeggel, mivel a Nemzetgazdasági Minisztérium a 2025. évi teljesítési adatok rögzítési határidejét követően előírta ezen tételek 2025. évi könyvelésben történő rendezését. A 2025. évben a könyvelésben ilyen jogcímen szereplő összeg: 391 364 Ft, mely a beszámoló teljesítési adatai 2026.március 12. módosítása során került a 2025. évi beszámoló bevételei között rendezésre.
A Polgármester a céltartalékból a Kiskőrös Helyőrség Nyugállományúak Klubja fennállásának 55. évfordulója rendezvényét megrendezését támogatta 250.000 Ft 
A fentiek alapján javasolom, hogy a Képviselő-testület Kiskőrös Város 2026. évi költségvetési rendeletének módosítását a rendelet-tervezetben foglaltak szerint fogadja el.
Kiskőrös, 2026. április 08.
Domonyi László Mihály sk.

                                                                                                                polgármester
Kiskőrös Város Önkormányzata
 Képviselő-testületének 

.../2026. (...) önkormányzati rendelete

Kiskőrös Város 2026. évi költségvetéséről szóló 2/2026. (II. 19.) önkormányzati rendelet módosításáról
(tervezet)
(1) A rendelet megalkotásának célja az Önkormányzat gazdálkodásának biztosítása, a kiadások pénzügyi teljesítése csak abban az esetben történhet, ha az előirányzatok rendelkezésre állnak.
(2) Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

1. §

(1) A Kiskőrös Város 2026. évi költségvetéséről szóló 2/2026. (II. 19.) önkormányzati rendelet (továbbiakban: Kr.) 3. § (1) bekezdés a) pontja helyébe a következő rendelkezés lép:

(A Képviselő-testület Kiskőrös Város 2026. évi költségvetésének)
„a)
költségvetési kiadások főösszegét: 7.237.724.819 forintban”

(állapítja meg.)
(2) A Kr. 3. § (1) bekezdés c) és d) pontja helyébe a következő rendelkezések lépnek:

(A Képviselő-testület Kiskőrös Város 2026. évi költségvetésének)
„c)
költségvetési bevételi főösszegét: 5.834.750.230 forintban

d)
finanszírozási bevételeit: 14.438.953.834 forintban”

(állapítja meg.)

2. §
A Kr. 6. § (2) bekezdése helyébe a következő rendelkezés lép:

„(2) A céltartalékok összege 129.750.000 forint jelen rendelet 7. mellékletében meghatározott célonkénti bontásban.”
3.§
(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.
(8) A Kr. 8. melléklete helyébe a 8. melléklet lép.

4. §
Ez a rendelet a kihirdetését követő napon lép hatályba.

